चार थाने आज ऑन लाइन होंगे
बाड़मेर | भारतसरकार की योजना सीसीटीएनएस प्रोजेक्ट के तहत बाड़मेर जिले के चार थाने सोमवार को ई-सेवा से जुड़ेंगे। सदर, कोतवाली, ग्रामीण और शिव थाने में सोमवार को एफआईआर, रोजनामा सहित पुलिस से तमाम काम ऑनलाइन हो जाएंगे। प्रथम चरण के तहत इन थानों को ऑनलाइन किया जाएगा। एएसपी रामेश्वरलाल मेघवाल ने बताया कि 20 मार्च तक जिले के सभी थानों को ऑनलाइन किया जाना है। प्रथम चरण का सोमवार को शुभारंभ होगा। इसके बाद 8 मार्च को बालोतरा, सिवाना, सदमड़ी, 10 को चौहटन, रामसर, सेड़वा, 14 को गुड़ामालानी, धोरीमन्ना, सिणधरी 17 मार्च को शेष रहे थाने ऑनलाइन सिस्टम से जुड़ेंगे। थानों के ऑनलाइन होने से अब एफआईआर दर्ज करवाने के लिए लोगों को चक्कर काटना नहीं होगा और ही कोई अधिकारी इससे इनकार कर सकेगा। एफआईआर दर्ज होने के बाद उसमें हो रही कार्यवाही का भी अपडेट देखा जा सकेगा। सवाल यह है कि पहली बार लागू हो रहे इस सिस्टम को पुलिस महकमा कितना अमल कर पाता है। एफआईआर से लेकर चार्ज सीट तक सबकुछ ऑनलाइन होगा। हालांकि बाड़मेर जिले के कई थानों में नेटवर्क बिजली की समस्या है, ऐसे में वहां थानों को ऑनलाइन किए जाने में काफी परेशानी रही है। इसको लेकर पुलिस महकमा भी काफी चिंतित है।
hin_Deva hin_Deva